text: [{"text_idx": "#000000", "text": "In sha Allah Ilma namaa daandii qajeelumma,gammachuu fi milkaa'innaa itti akeekudha."}, {"text_idx": "#000001", "text": "Jannata seenuuf ulaagaaleen barbaachisan maal fa\u2019aa?"}, {"text_idx": "#000002", "text": "Jannani biyya qananiin guuttamte erga taate, ishii seenuuf ulaagaaleen jiraachu qabu. Mee itti yaadi, masara mootii keessa namnummaan arge ni seenaa? Hanga ulaagaalee isarraa barbaadamu guututti masara (gamoo) mootii dhiisiti dallaa keessaa ol hin seensisan. Jannata masaraa caalaa garmalee bareechifamte hoo ulaagaalee malee seenun ni danda\u2019amaa?"}, {"text_idx": "#000003", "text": "Jannata seenuuf ulaagaaleen muraasni ni barbaachisu. Isaaniis:"}, {"text_idx": "#000006", "text": "Mee amma kanniin ragaalee waliin haa ilaallu:"}, {"text_idx": "#000008", "text": "\u201cWarri amananii fi hojii gaggaarii hojjatan, isaan suni warra Jannataati. Isaan achi keessa yeroo hundaa jiraatu.\u201d Suuratu Al-Baqarah 2:82"}, {"text_idx": "#000011", "text": "Kanaafu, Jannata seenuuf ulaagaan jalqabaa iimaana sirrii qabaachu (haala sirriin amanuudha). Itti aanse hojii gaggaarii hojjachuudha. Namoonni Rabbii oltaa\u2019atti fi haqa Isarraa dhufetti amananii fi hojii gaggaarii hojjatan, Rabbiin Jannata isaan seensisa. Osoo hanga tuqaa temiraa ta\u2019eeyyu mindaa hojii isaanii irraa homtu hin hir\u2019ifamu.[1] Tuqaa temiraa fakkii armaan gadi irraa ilaalun ni danda\u2019ama."}, {"text_idx": "#000015", "text": "Akkuma kanaa, xiqqaattus guddattus sadaqaan warra ikhlaasa qabanii Rabbiin biratti fudhatama qabdi, dachaa taati. Rabbiin keessaa fi ala ni beeka, ni arga. Nama hundaa hamma ikhlaasa isaatiin mindaa isaaf kenna.[3]"}, {"text_idx": "#000022", "text": "\u201cDhugumatti, warroonni keeyyattoota Keenya kijibsiisanii fi isaan irraa of tuulan, balbaloonni samii isaaniif hin banaman, hanga gaalli qaawwa lilmoo keessa seentutti Jannata hin seenan. Akka kanatti yakkamtoota mindeessina.\u201d Suuratu Al-A\u2019araaf 7:40"}, {"text_idx": "#000024", "text": "Shirkiinis faallaa ikhlaasa waan ta\u2019eef namni shirkii guddaa irratti du\u2019e gonkumaa Jannata hin seenu. Rabbiin subhaanahu wa ta\u2019aalaa akkana jedha:"}, {"text_idx": "#000025", "text": "\u201cDhugumatti, namni Rabbitti waa qindeesse Rabbiin isarratti Jannata haraama (dhowwaa) taasiseera. Teessoon isaas ibidda. Zaalimootaf gargaartonni wayiitu hin jiran.\u201d Suuratu Al-Maa\u2019ida 5:72Kana jechuun, namni Rabbiin ala wanta biraa Isa waliin gabbare (waaqeffate), Rabbiin isarratti Jannata haraama godhe. Ibidda iddoo qubannaa isaa taasise. Gargaaraan ibiddarraa isa baraaru isaaf hin jiru.[6]"}, {"text_idx": "#000026", "text": "Rabbiin waliin waan biraa gabbaruun (waaqeffachuun) shirkiidha."}, {"text_idx": "#000027", "text": "Ergamaan Rabbii (sallallahu aleyh wassallam) akkana jedhan:\u200f \u0645\u064e\u0646\u0652 \u0645\u064e\u0627\u062a\u064e \u0644\u0627\u064e \u064a\u064f\u0634\u0652\u0631\u0650\u0643\u064f \u0628\u0650\u0627\u0644\u0644\u064e\u0651\u0647\u0650 \u0634\u064e\u064a\u0652\u064a\u064b\u0654\u0627 \u062f\u064e\u062e\u064e\u0644\u064e \u0627\u0644\u0652\u062c\u064e\u0646\u064e\u0651\u0629\u064e \u0648\u064e\u0645\u064e\u0646\u0652 \u0645\u064e\u0627\u062a\u064e \u064a\u064f\u0634\u0652\u0631\u0650\u0643\u064f \u0628\u0650\u0627\u0644\u0644\u064e\u0651\u0647\u0650 \u0634\u064e\u064a\u0652\u064a\u064b\u0654\u0627 \u062f\u064e\u062e\u064e\u0644\u064e \u0627\u0644\u0646\u064e\u0651\u0627\u0631\u064e \u200f\u201cNamni osoo Rabbitti homaa hin qindeessin du\u2019e, Jannata seene. Namni osoo Rabbitti waa qindeessu du\u2019e, ibidda seene.\u201d Sahiih Muslim 93"}, {"text_idx": "#000031", "text": "Dubbii fi Hojii Iimaana Diigan"}]